ഒളിമ്ബിക്സ് പുരുഷ ഡബിള്സ് ഫൈനലില് ക്രൊയേഷ്യന് പോരാട്ടം ഒളിമ്ബിക് ടെന്നീസില് പുരുഷ ഡബിള്സില് സ്വര്ണവും വെള്ളിയും ഉറപ്പിച്ചു ക്രൊയേഷ്യ. ഫൈനലില് രണ്ടു ക്രൊയേഷ്യന് സഖ്യങ്ങള് തമ്മിലാണ് പോരാട്ടം. ന്യൂസിലാന്ഡ് സഖ്യം മൈക്കള് വീനസ്, മര്ക്കസ് ഡാനിയല് സഖ്യത്തെ നേരിട്ടുള്ള സെറ്റുകള്ക്ക് ആണ് മുന് ഗ്രാന്റ് സ്ലാം ജേതാവ് മാരിന് സിലിച്ചും ഇവാന് ഡോഡ്ഗിനും അടങ്ങിയ സഖ്യം സെമിഫൈനലില് തോല്പ്പിച്ചത്. 62, 62 എന്ന തീര്ത്തും ആധികാരിക ജയം ആണ് സിലിച്ച് സഖ്യം കുറിച്ചത്. രണ്ടാം സെമിഫൈനലില് അമേരിക്കന് സഖ്യമായ ഓസ്റ്റിന്, ഡെന്നിസ് സഖ്യത്തെ നേരിട്ടുള്ള സെറ്റുകള്ക്ക് ആണ് മറ്റൊരു ക്രൊയേഷ്യന് സഖ്യമായ മറ്റെ പാവിച്ച്, നിക്കോള മെക്ടിച് സഖ്യം മറികടന്നത്. 64, 64 എന്ന സ്കോറിന് ആയിരുന്നു ഇവരുടെ അമേരിക്കന് സഖ്യത്തിന് മുകളിലുള്ള ജയം. സ്വര്ണവും വെള്ളിയും ഉറപ്പിച്ചത് വലിയ ആവേശമാണ് ക്രൊയേഷ്യന് ടീമിന് നല്കിയത്.